Държавен вестник, бр. 58, 2005 г., стр. 5

Б Р О Й  58
Д Ъ Р Ж А В Е Н   В Е С Т Н И К
С Т Р .  5
2. В т. 5 думите “ООН и Съвет за сигурност”
се заменят с “ООН и глобални въпроси”.
3. Точка 15 се изменя така:
“15. дирекция “Външнополитическа коорди-
нация и планиране”;”.
§ 6. Член 26 се изменя така:
“Чл. 26. Дирекция “НАТО и международна
сигурност” подпомага министъра в следните
области:
1. анализ и оценка на стратегическата среда
в Евро-атлантическата зона и въздействието є
върху сигурността на Република България;
2. ръководство и координация на политика-
та и участието на Република България в НАТО;
3. участие на Република България в Евро-
атлантическия съвет за партньорство, Парт-
ньорството за мир, Съвета НАТО—Русия, Ко-
мисията НАТО—Украйна, Средиземноморския
диалог на НАТО, Инициативата за сътрудни-
чество от Истанбул и в Инициативата за Юго-
източна Европа;
4. формулиране на политиката на Република
България по разширяването на НАТО, разви-
тието на процеса “План на действие за членст-
во” и участие на страната в двустранно и мно-
гостранно сътрудничество в областта на евро-
атлантическата интеграция (Вилнюска група,
Адриатическа харта);
5. трансатлантически отношения и разви-
тие на стратегическото партньорство между
НАТО и ЕС;
6. участие на Република България във фор-
мирането и осъществяването на Европейската
политика за сигурност и отбрана, включително
във военни и невоенни операции на ЕС по уп-
равление на кризи;
7. участие в Западноевропейския съюз (ЗЕС);
8. политически и политико-военни аспекти
на участието на Република България в Органи-
зацията за сигурност и сътрудничество в Евро-
па (ОССЕ);
9. изпълнение на ангажиментите на Репуб-
лика България по Договора за обикновените
въоръжени сили в Европа (ДОВСЕ), Виенския
документ за мерките за укрепване на доверието
и сигурността и Договора за открито небе;
10. участие на Република България в регио-
нални инициативи и процеси на сътрудничест-
во в областта на сигурността и отбраната в
Югоизточна Европа и Черноморско-Кавказкия
регион, включително Многонационалните мир-
ни сили в Югоизточна Европа (ММСЮИЕ),
Оперативната група за военноморско сътруд-
ничество в Черно море (Блексийфор), Мерките
за укрепване на доверието и сигурността във
военноморската област на Черно море;
11. въпроси на неразпространението на оръ-
жия за масово унищожение (ОМУ), контрола
над въоръженията и разоръжаването;
12. участие на Република България в Първи
комитет (Разоръжаване и международна сигур-
ност) на Общото събрание на ООН, Комисията
по разоръжаването и Конференцията по разо-
ръжаване в Женева;
13. участие на Република България в Орга-
низацията за забрана на химическото оръжие
(ОЗХО), Международната агенция за атомна
енергия (МААЕ) и Подготвителната комисия
за Организацията на Договора за всеобхватна
забрана на ядрените опити;
14. участието на Република България в мно-
гостранни и двустранни споразумения и иници-
ативи за неразпространение на ОМУ и експор-
тен контрол върху търговията с оръжие и със
стоки и технологии с възможна двойна употре-
ба (Васенаарската договореност, Групата на
ядрените доставчици, Комитет Цангер, Авст-
ралийската група, Режим за контрол на ракет-
ните технологии и др.);
15. участие в националните механизми за
експортен контрол на оръжие и на стоки и тех-
нологии с възможна двойна употреба;
16. ръководство на работата на постоянните
представителства на Република България към
НАТО, ЗЕС и ОССЕ, както и по въпроси от
компетентността на дирекцията, на работата
на постоянните представителства към ЕС, ООН
и други международни организации;
17. взаимодействие със структурите на
гражданското общество—международни и
български, по въпроси от компетентността на
дирекцията.”
§ 7. Член 27 се отменя.
§ 8. В чл. 28 се правят следните изменения:
1. Алинея 1 се изменя така:
“Чл. 28. (1) Дирекция “Евроинтеграция”,
чието оперативно ръководство се координи-
ра от заместник-министър на външните рабо-
ти и от министъра по европейските въпроси,
подпомага министъра на външните работи и
министъра по европейските въпроси в след-
ните области:
1. предоставяне на Мисията на Република
България към ЕС на утвърдените в рамките на
координационния механизъм позиции и инст-
рукции във връзка с участието на страната във
форматите 1 и 2 на Комитета на постоянните
представители към ЕС (Корепер 1 и 2), Коми-
тета по политика и сигурност (КОПС), Съвета
“Общи въпроси и външни отношения” и оста-
налите формации на Съвета на ЕС;
2. участие в политическия диалог с ЕС, с
неговите институции и със страните членки, с
присъединяващите се страни, с асоциираните
страни и страните кандидатки по проблемите
на европейската интеграция;
3. ръководство на дейността по участието на
страната в Общата външна политика и полити-
ка за сигурност (ОВППС); координиране под-
готовката на съответните позиции за Корепер 2
и КОПС; взаимодействие с дирекция “НАТО и
международна сигурност” по осигуряване пъл-
ноценното участие на страната в европейската
политика за сигурност и отбрана; поддържане
на системата CORREU чрез “европейски ко-
респондент”, който е и началник на отдел
“ОВППС” и отговаря за тези дейности;